Unda 40dan ortiq mamlakat hamda aerokosmik va harbiy mahsulotlar ishlab chiqaruvchi 700ta kompaniya ishtirok etadi. Foto: EUTERS/Alex Lee Xitoy dunyodagi eng yirik aerokosmik ko‘rgazma ochilishiga tayyorgarlik ko‘rmoqda, deb xabar berdi Reuters. Ikki yilda bir marta o‘tkaziladigan xalqaro aviatsion va aerokosmik ko‘rgazma 28 sentyabrdan 3 oktyabrgacha Chjuxay shahrida bo‘lib o‘tadi. Qayd etilishicha, unda 40dan ortiq mamlakat hamda aerokosmik va harbiy mahsulotlar ishlab chiqaruvchi 700ta kompaniya ishtirok etadi. Aviasalonda Xitoy o‘zi ishlab chiqargan harbiy va transport samolyotlarini namoyish etishni rejalashtirgan. Harbiy sharhlovchi Sun Chjunpinning so‘zlariga ko‘ra, Xitoy G‘arb tarafidan kuchayib borayotgan tahdidlarga duch kelayotgani sababli o‘z harbiy-sanoat, aviatsion va aerokosmik salohiyatini takomillashtirishi zarur.